Document ID: 32002R0152

Ir-Regolament tal-Kunsill (KE) Nru 152/2002
tal-21 ta' Jannar 2002
li jirrigwarda l-esportazzjoni ta' ċerti prodotti ta' l-azzar tal-KEFA u tal-KE minn dik li qabel kienet ir-Repubblika Jugoslava tal-Maċedonja lejn il-Komunità Ewropea (sistema tal-kontroll doppju) u li jħassar ir-Regolament (KE) Nru 190/98
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu,
Wara li kkunsidra l-proposta mill-Kummissjoni,
Billi:
(1) Fl-1 ta' Ġunju 2001 daħal fis-seħħ Ftehim Interim dwar il-kummerċ u l-materji li għandhom x'jaqsmu mal-kummerċ bejn il-Komunità Ewropea, mill-parti l-waħda, u dik li qabel kienet ir-Repubblika Jugoslava tar-Repubblika tal-Maċedonja, mill-parti l-oħra [1], (minn issa 'l quddiem imsejjaħ il-"Ftehim Interim").
(2) Il-Partijiet ftiehmu fil-Protokoll 2 mal-Ftehim Interim dwar il-prodotti ta' l-azzar, li jistabbilixxu, minnufih mad-dħul fis-seħħ tal-Ftehim imsemmi, sistema ta' kontroll doppju, mingħajr limiti kwantitattivi, għall-importazzoni fil-Komunità tal-prodotti ta' l-azzar li joriġinaw f'dik li qabel kienet ir-Repubblika Jugoslava tal-Maċedonja.
(3) Ir-Regolament tal-Kunsill (KE) Nru 190/98 tad-19 ta' Jannar 1998 li jirrigwarda l-esportazzjoni ta' ċerti prodotti ta' l-azzar tal-KEFA u tal-KE minn dik li qabel kienet ir-Repubblika Jugoslava tal-Maċedonja lejn il-Komunità (sistema ta' kontroll doppju) għandu jiġi mħassar u mibdul b'Regolament ġdid, [2]
ADOTTA DAN IR-REGOLAMENT:
Artikolu 1
1. Mid-data tad-dħul fis-seħħ tal-Ftehim Interim u sa avviż ieħor, skond il-Protokoll 2 mal-Ftehim Interim dwar il-prodotti ta' l-azzar, l-importazzjonijiet fil-Komunità ta' ċerti prodotti tal-ħadid u l-azzar koperti bit-Trattati dwar il-KEFA u l-KE li joriġinaw f'dik li qabel kienet ir-Repubblika Jugoslava tal-Maċedonja, kif elenkati fl-Anness I ta' miegħu, għandhom ikunu bla ħsara għall-preżentazzjoni ta' dokument tas-sorveljanza maħruġ mill-awtoritajiet fil-Komunità.
2. Il-klassifika tal-prodotti koperti b'dan ir-Regolament hija msejsa fuq in-nomenklatura Komunitarja tat-tariffi u ta' l-istatistika (minn issa 'l quddiem imsejħa n-"nomenklatura magħquda", jew fil-għamla mqassra ta' "NM"). L-oriġini tal-prodotti koperti b'dan ir-Regolament għandhom ikunu sabbiliti skond ir-regoli fis-seħħ fil-Komunità.
3. Mid-data tad-dħul fis-seħħ tal-Ftehim Interim u sa avviż ieħor, l-importazzjonijiet ġewwa l-Komunità tal-prodotti ta' l-azzar li joriġinaw f'dik li qabel kienet ir-Repubblika Jugoslava tal-Maċedonja kif elenkati fl-Anness I għandhom ukoll ikunu bla ħsara għall-ħruġ ta' dokument ta' l-esportazzjoni mill-awtoritajiet kompetenti tal-pajjiż esportatur.
L-importatur għandu jippreżenta l-kopja oriġinali tad-dokument ta' l-esportazzjoni mhux iktar tard mill-31 ta' Marzu tas-sena li tiġi wara dik li fiha jkunu ġew ittrsportati l-oġġetti koperti bid-dokument.
4. It-trasport għandu jiġi kkunsidrat li jkun sar fid-data tat-tagħbija fuq il-mezz tat-trasport ta' l-esportazzjoni.
5. Id-dokument ta' l-esportazzjoni għandu jikkonforma mal-kampjun muri fl-Anness II. Għandu jkun validu għall-esportazzjonijiet fit-territorju kollu tad-dwana tal-Komunità.
Artikolu 2
1. Id-dokument tas-sorveljanza riferit fil-paragrafu 1(1) għandu jinħareġ awtomatikament mill-awtorità kompetenti fl-Istati Membri, mingħajr ħlas u għal kull kwantità mitluba, fi żmien ħamest ijiem tax-xogħol mill-preżentazzjoni ta' applikazzjoni minn kull importatur Komunitarju, kulfejn ikun stabbilit fil-Komunità. Din l-applikajoni għandha titqies li tkun ġiet irċevuta mill-awtorità kompetenti nazzjonali mhux iktar tard minn tlitt ijiem tax-xogħol wara s-sottomissjoni, għajr jekk ippruvat xorta oħra.
2. Dokument tas-sorveljanza maħruġ minn waħda mill-awtoritajiet kompetenti elenkati fl-Anness II għandu jkun validu ġewwa l-Komunità kollha.
3. Id-dokument tas-sorveljanza għandu jiġi magħmul fuq formola li tikkorrispondi mal-kampjun iddikjarat fl-Anness IV. L-applikazzjoni ta' l-imporatur għandha tinkludi dan li ġej:
(a) l-isem u l-indirizz sħiħ ta' l-applikant (inklużi n-numri tat-telefon u tat-telefax, u n-numru possibbli ta' l-identifikazzjoni użat mill-awtoritajiet kompetenti nazzjonali) u n-numru tar-reġistrazzjoni tal-VAT, jekk bla ħsara għall-VAT;
(b) jekk japplika, l-isem u l-indirizz sħiħ tad-dikjarant jew tar-rppreżentant ta' l-applikant (inklużi n-numri tat-telefon u tat-telefax);
(ċ) l-isem sħiħ u l-indirizz ta' l-esportatur;
(d) id-deskrizzjoni eżatta ta' l-oġġetti, inklużi:
- l-isem kummerċjali tagħhom,
- il-Kodiċi tan-NM,
- il-pajjiż ta' l-oriġini,
- il-pajjiż tal-kunsinna,
(e) il-piż nett espress f'kg, jew kwantità espressa f'unita oħra tal-kejl, kif meħtieġ, għal kull waħda mill-intestatura tan-Nomenklatura Magħquda;
(f) il-valur cif ta' l-oġġetti fl-euro fuq il-fruntier Komunitarja mill-intestatura tan-Nomenklatura Magħquda;
(g) jekk il-prodotti interessati humiex diġà użati jew ta' kwalità sub-standard;
(h) il-perjodu taż-żmien propost u l-post tal-clearance tad-dwana;
(i) jekk l-applikazjni hijiex repetizzjoni ta' applikazzjoni ta' qabel li tirrigwarda l-istess kuntratt;
(j) id-dikjarazzjoni li ġejja, iddatata u ffirmata mill-applikant bit-traskrizzjoni ta' ismu f'ittri kbar:
"Jiena, hawn taħt iffirmat, niċċertifika illi t-tagħrif ipprovdut f'din l-applikazzjoni huwa minnu u mogħti f'bona fede, u li jiena stabbilit fil-Komunità."
L-importatur għandu jissottometi wkoll kopja tal-kuntratt tal-bejgħ jew tax-xiri, il-fattura pro forma u/jew, fil-każ meta l-oġġetti ma jinxtrawx b'mod dirett fil-pajjiż tal-produzzjoni, ċertifikat tal-produzzjoni maħruġ mill-fabbrika li tipproduċi l-azzar.
4. Id-dokumenti tas-sorveljanza jistgħu jintużaw biss għal dak iż-żmien li jibqgħu fis-seħħ l-arranġamenti għal-liberalizzazzjoni ta' l-importazzjonijiet rigward it-transazzjonijiet interessati. Mingħajr preġudizzjui għall-bidliet possibbli fir-regolamenti ta' l-importazzjoni fis-seħħ jew tad-deċiżjonijiet meħuda ġewwa l-qafas ta' ftehim jew tal-ġestjoni ta' kwota:
- il-perjodu taż-żmien tal-validità tad-dokument tas-sorveljanza huwa hawnhekk iffissat għal erba' xhur,
- id-dokumenti tas-sorveljanza mhux użati jew użati b'mod parzjali jistgħu jiġu mġedda għal perjodu egwali taż-żmien.
Artikolu 3
1. Jekk il-prezz ta' l-unità li fih tiġi effettwata t-transazzjoni jaqbeż lil dak indikat fid-dokument tas-sorveljnza b'inqas minn 5 % jew jekk il-valur jew il-kwantità totali tal-prodotti ppreżentati għall-importazzjoni jaqbżu l-valur jew il-kwantità mogħtija fid-dokument tas-sorveljanza b'inqas minn 5 %, dawn ma għandhomx jipprekludu r-rilaxx fiċ-ċirkolazzjoni ħielsa tal-prodotti fil-kwistjoni.
2. L-applikazzjonijiet għad-dokumenti tas-sorveljnza u d-dokumenti nfushom għandhom ikunu kunfidenzali. Għandhom ikunu ristretti għall-awtoritajiet kompetenti u għall-applikant.
Artikolu 4
1. Fi żmien l-ewwel għaxart ijiem ta' kull xahar, l-Istati Membri għandhom jikkomunikaw lill-Kummissjoni:
(a) id-dettalji tal-kwantitajiet u tal-valuri (ikkalkolati fl-euro) li għalihom ikunu nħarġu d-dokumenti tas-sorveljnza matul ix-xahar ta' qabel;
(b) id-dettalji dwar l-importazzjonijiet matul ix-xahar li jiġi qabel ix-xahar riferit fis-sub-paragrafu (a).
It-tagħrif ipprovdut mill-Istati Membri għandhom jitqassmu wieħed wieħed skond il-prodott, il-kodiċi tan-NM u skond il-pajjiż. Għandu jiġi kkomunikat b'mod elettroniku fil-għamla miftiehma għal dan il-għan.
2. L-Istati Membri għandhom jagħtu notifika dwar kull anomalija jew każijiet ta' frodi li jiskopru u, meta rilevanti, il-bażi li fuqu jkunu rrifjutaw li jikkonċedu dokument tas-sorveljanza.
Artikolu 5
In-notifika pprovduta f'dan ir-Regolament għandha tingħata lill-Kummissjoni tal-Komunitajiet Ewropej (id-DĠ Kummerċ E/2 u d-DĠ Intrapriża E/2).
Artikolu 6
Ir-Regolament (KE) Nru 190/98 huwa hawnhekk imħassar.
Artikolu 7
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 ta' Jannar 2002.

Labels: 1
8
3
18
15